কায়রো
কায়রো বা কাহিরা (/ˈkaɪroʊ/ KY-roh; আরবি: القاهرة, প্রতিবর্ণীকৃত: al-Qāhirah, মিশরীয় আরবি: ælqɑ(ː)ˈheɾɑ) মিশরের রাজধানী। আরবি শব্দ القاهرة আল-ক্বাহিরা থেকে এই নামের উৎপত্তি। আল-ক্বাহিরা শব্দের অর্থ "বিজয়ী"। এই শহরের খুব কাছেই প্রাচীন মিশরীয় ব্যাবিলন শহর অবস্থিত ছিল বলে ধারণা করা হয়। নীলনদের ব-দ্বীপ এর শীর্ষ ভাগে এই শহরের অবস্থান। নদীর অপর তীরে ছিল মিশরের প্রাচীন রাজধানী মেমফিস।